wannaphong/clean_thaiwikipedia huggingface dataset:
# พอร์ไฟเรีย
พอร์ไฟเรีย  เป็นกลุ่มของโรคที่เกิดจากการมีสารพอร์ไฟรินมากเกินไปจนเกิดผลเสียต่อระบบประสาทและผิวหนัง ชนิดที่เกิดผลเสียต่อระบบประสาทเรียกว่าพอร์ไฟเรียแบบเฉียบพลัน ผู้ป่วยจะมีอาการอย่างรวดเร็วและเป็นอยู่ไม่นาน ได้แก่ ปวดท้อง เจ็บหน้าอก อาเจียน สับสน ท้องผูก มีไข้ ความดันเลือดสูง และชีพจรเร็ว อาการมักเป็นอยู่หลักวันถึงหลักสัปดาห์ ภาวะแทรกซ้อนที่อาจเกิดขึ้นได้แก่อัมพาต โซเดียมในเลือดต่ำ และชัก สาเหตุที่ทำให้เกิดอาการกำเริบเช่นการดื่มสุรา การสูบบุหรี่ การเปลี่ยนแปลงของฮอร์โมน การอดอาหาร ความเครียด และยาบางชนิด หากมีอาการทางผิวหนังจะทำให้เกิดตุ่มน้ำพองหรือมีอาการคันเมื่อถูกแสงแดด

พอร์ไฟเรียเป็นโรคทางพันธุกรรมที่มักเกิดจากการได้รับพันธุกรรมผิดปกติมาจากพ่อแม่ ทำให้เกิดการกลายพันธุ์ในยีนที่มีหน้าที่สร้างโปรตีนฮีมซึ่งเป็นส่วนประกอบของเม็ดเลือดแดง การถ่ายทอดของโรคนี้อาจถ่ายทอดแบบออโตโซมลักษณะด้อย ลักษณะเด่น หรือถ่ายทอดผ่านโครโมโซมเพศลักษณะเด่น ก็ได้ พอร์ไฟเรียบางชนิด เช่น ชนิดพอร์ไฟเรีย คิวทาเนีย ทาร์ดา อาจเกิดจากสาเหตุอื่น เช่น จากการมีธาตุเหล็กสะสมในตับ จากตับอักเสบชนิดที่เกิดจากไวรัสซี การดื่มสุรา การติดเชื้อเอชไอวี เป็นต้น กลไกต่างๆ เหล่านี้ทำให้ร่างกายมีความสามารถในการสร้างฮีมลดลง ทำใหวัตถุดิบในการสร้างฮีมสะสมในร่างกายจนเกิดเป็นพิษ อีกวิธีหนึ่งในการจำแนกประเภทของพอร์ไฟเรียคือจำแนกตามอวัยวะที่ได้รับผลกระทบสำคัญว่าเป็นตับหรือไขกระดูก การวินิจฉัยส่วนใหญ่ทำได้โดยการตรวจเลือด ตรวจปัสสาวะ และตรวจอุจจาระ บางกรณีอาจต้องตรวจพันธุกรรมเพื่อหาตำแหน่งการกลายพันธุ์ที่เกิดขึ้น

การรักษาจะขึ้นอยู่กับชนิดของโรคและอาการของผู้ป่วย อาการทางผิวหนังส่วนใหญ่รักษาโดยการหลีกเลี่ยงแสงแดด ส่วนการรักษาโรคพอร์ไฟเรียเฉียบพลันทำโดยการให้สารน้ำและฮีมหรือสารละลายกลูโคสทางหลอดเลือดดำ บางครั้งอาจจำเป็นต้องรักษาด้วยการปลูกถ่ายตับ

ยังไม่มีข้อมูลความชุกของผู้ป่วยพอร์ไฟเรียชัดเจน แต่ประมาณกันไว้ว่าอยู่ที่ราว 1-100 ต่อ 50,000 ประชากร ซึ่งอัตรานี้แตกต่างกันไปในแต่ละส่วนของโลก ชนิดที่พบบ่อยที่สุดเชื่อกันว่าเป็นชนิด พอร์ไฟเรีย คิวทาเนีย ทาร์ดา โรคนี้ถูกบรรยายไว้ครั้งแรกเมื่อ 370 ปีก่อนคริสตกาลโดยฮิปโปคราเตส กลไกที่เป็นสาเหตุของโรคถูกบรรยายไว้ครั้งแรกเมื่อ ค.ศ. 1871 โดย Felix Hoppe-Seyler ชื่อ พอร์ไฟเรีย  มาจากคำภาษากรีก πορφύρα (พอร์ไฟรา) แปลว่า "สีม่วง" ซึ่งเป็นการบรรยายถึงสีของปัสสาวะผู้ป่วยในขณะที่กำลังมีอาการกำเริบ 
อ้างอิง

แหล่งข้อมูลอื่น

 The Drug Database for Acute Porphyria - comprehensive database on drug porphyrinogenicity
 Orphanet's disease page on Porphyria
# เจียง ชิง
เจียง ชิง (19 มีนาคม ค.ศ. 1914 – 14 พฤษภาคม ค.ศ. 1991) เป็นนักแสดงหญิงชาวจีน ใช้ชื่อในการแสดงว่า หลาน ผิง (藍蘋) มีบทบาทสำคัญทางการเมืองในช่วงปฏิวัติวัฒนธรรมระหว่าง ค.ศ. 1966–1976 ฐานะที่เป็นภริยาคนที่สี่ของเหมา เจ๋อตง (毛泽东) ผู้เป็นประธานกรรมการกลางพรรคสังคมนิยมจีน (中国共产党中央委员会主席) และผู้นำสูงสุด (最高領導人) ของประเทศจีน

เธอออกจากอาชีพนักแสดงเมื่อ ค.ศ. 1938 เพื่อสมรสกับเหมา เจ๋อตง ในเดือนพฤศจิกายน ปีนั้น ที่หยานอาน (延安) จึงได้เป็นสุภาพสตรีหมายเลขหนึ่งคนแรกของประเทศ เธอมีบทบาทสำคัญมากในช่วงปฏิวัติวัฒนธรรม และในการสร้างพันธมิตรทางการเมืองหัวรุนแรงที่เรียกว่า "กลุ่มสี่คน" (四人帮) หรือ "แก๊งออฟโฟร์" (Gang of Four)

เมื่อสมรสกับเหมา เจ๋อตง แล้ว เธอทำหน้าที่เป็นเลขานุการส่วนตัวของเขาในช่วงคริสต์ทศวรรษ 1940 และเป็นหัวหน้ากองภาพยนตร์ในกรมประชาสัมพันธ์ของพรรคสังคมนิยมในช่วงคริสต์ทศวรรษ 1950 เธอยังเป็นตัวแทนคนสำคัญของเหมา เจ๋อตง ในช่วงต้นปฏิวัติวัฒนธรรม ต่อมาใน ค.ศ. 1966 เธอได้เป็นรองหัวหน้ากลุ่มปฏิวัติวัฒนธรรมส่วนกลาง (中央文革小组) ของพรรคสังคมนิยม แล้วร่วมมือกับนายพลหลิน เปียว (林彪) ส่งเสริมคตินิยมของเหมา เจ๋อตง และช่วยกันโหมประชาสัมพันธ์เกี่ยวกับบารมีของเหมา เจ๋อตง เธอมีอิทธิพลมากในวงราชการช่วงที่การปฏิวัติวัฒนธรรมมาถึงขีดสุด โดยเฉพาะในด้านศิลปวัฒนธรรม นอกจากนี้ ยังมีการโฆษณาชวนเชื่อเกี่ยวกับเธอทำนองเดียวกับสามี ทำให้ใน ค.ศ. 1969 เธอได้ตำแหน่งในสภาปกครองส่วนกลาง (中央政治局) ของพรรคสังคมนิยม

ก่อนเหมา เจ๋อตง เสียชีวิตใน ค.ศ. 1976 กลุ่มสี่คนของเธอมีอำนาจมาก ควบคุมสถาบันการเมืองหลายแห่งของจีน รวมถึงหน่วยงานสื่อและประชาสัมพันธ์ แต่เธอมักผิดใจกับผู้บริหารระดับสูงของพรรคสังคมนิยมเวลาที่อ้างว่าตนเองได้รับความชอบธรรมทางการเมืองในฐานะภรรยาของเหมา เจ๋อตง ครั้นเหมา เจ๋อตง สิ้นใจแล้ว ความรุ่งเรืองทางการเมืองของเธอก็สิ้นสุดตามไปด้วย ผู้สืบทอดตำแหน่งของเหมา เจ๋อตง คือ ฮั่ว กั๋วเฟิง (华国锋) สั่งจับกุมเธอไปไต่สวนเหตุที่สร้างความเสื่อมเสียมากมายแก่ประเทศอันเนื่องมาจากการปฏิวัติวัฒนธรรม เดิมที เธอถูกพิพากษาประหารชีวิต แต่มีการลดโทษเป็นจำคุกตลอดชีวิตใน ค.ศ. 1983 และเมื่อเธอได้รับการปล่อยออกจากคุกไปรักษาพยาบาล เธอก็แขวนคอตายในห้องน้ำของโรงพยาบาลเมื่อเดือนพฤษภาคม ค.ศ. 1991
# ประตูสู่อินเดีย
ประตูสู่อินเดีย  เป็นอนุสาวรีย์ซุ้มประตูโค้งแบบประตูชัย ที่ตั้งอยู่ในนครมุมไบ ประเทศอินเดีย ประตูสู่อินเดียสร้างขึ้นเพื่อเฉลิมฉลองการเสด็จฯ เยือนนครมุมไบของพระเจ้าจอร์จที่ 5 และ พระนางมาเรียแห่งเท็ค เมื่อปี 1911 ณ บริเวณอะพอลโลบันเดอร์

สถาปัตยกรรมที่ใช้คือแบบอินเดีย-ซาราเซน (Indo-Saracenic) และอนุสาวรีย์สร้างด้วยหินบะซอลต์ ความสูง   ใช้เวลาสร้างสำเร็จในปี 1924 ปัจจุบันใช้เป็นสัญลักษณ์สำหรับพิธีต้อนรับรัฐมนตรีใหม่ของนครมุมไบ และเช่นกัน เป็นทางเข้าประเทศอินเดียหากเดินทางมาทางมหาสมุทรอินเดีย

ประตูสู่อินเดียตั้งอยู่หน้าน้ำที่อะพอลโลบันเดอร์ ในทางทิศใต้ของนครมุมไบ มองออกไปคือทะเลอาหรับ บางครั้งเรียกว่าเป็นทัชมาฮาลแห่งมุมไบ ปัจจุบันเป็นสถานที่ท่องเที่ยวสำคัญของเมือง
# หังสิกา โมฏวานี
หังสิกา โมฏวานี  เป็นนักแสดงหญิงชาวอินเดีย มีผลงานเด่นจากการแสดงนำในการแสดงภาพยนตร์ภาษาทมิฬ, ภาษาเตลูกู, ภาษามลยาฬัม และ ภาษาฮินดี ผลงานเด่นของเธอคือภาพยนตร์เรื่อง Desamuduru (2007), Kantri (2008) and Maska (2009), Mappillai (2011), Engeyum Kadhal (2011), Velayudham (2011), Oru Kal Oru Kannadi (2012), Theeya Velai Seiyyanum Kumaru (2013), Maan Karate (2014), Aranmanai (2014), Manithan (2016), Bogan (2017), Villain (2017)
# มัวร์เลน
มัวร์เลน  ปัจจุบันรู้จักในชื่อ เพนินซูลา สเตเดียม  ตามชื่อของสปอนเซอร์ผู้สนับสนุน สนามตั้งอยู่ใน เคอร์ซอล ซอลฟอร์ด เกรตเตอร์แมนเชสเตอร์ อังกฤษ สนามมีความจุ 5,108 ที่นั่ง และเป็นบ้านของทีม ซอลฟอร์ดซิตี

 ประวัติ 
ซอลฟอร์ดซิตีย้ายมาสู่มัวร์เลนใน ค.ศ. 1978 ตรงกับ พ.ศ. 2521 แต่สนามได้ใช้แข่งกีฬาอื่น ๆ มานานหลายปีก่อนวันดังกล่าว สโมสรรักบี้แมนเชสเตอร์ แข่งที่นี่จากปี ค.ศ. 1908 ถึงปี ค.ศ. 1969

ในเดือนตุลาคมปี ค.ศ. 2016 ได้ประกาศปรับปรุงสนามซึ่งจะเห็นความจุเพิ่มขึ้นจาก 1,600 เป็น 5,108 รวม 2,246 ที่นั่ง ต่อมาได้รับอนุญาตตามแผนเมื่อวันที่ 15 ธันวาคม ปี ค.ศ. 2016

ในวันอังคารที่ 17 ตุลาคม ปี ค.ศ. 2017 สนามที่เพิ่งปรับปรุงใหม่ได้เปิดขึ้นอีกครั้งโดย เซอร์ อเล็กซ์ เฟอร์กูสัน
# ฟิโลมินา เคาน์เตสแห่งปารีส
เจ้าหญิงฟิโลมินา เคาน์เตสแห่งปารีส  ประสูติเมื่อวันที่ 19 มิถุนายน พ.ศ. 2520 มีพระนามเดิมว่า ฟิโลมินา เดอ ทรอนนอส สเตนฮาร์ต เป็นธิดาของ อัลฟอลโซ เดอ ทรอนนอส กับ มาเรีย อันโทเนีย ฟอน สเตนฮาร์ต พระบิดาของพระองค์สืบเชื้อสายมาจากขุนนางชาวโปรตุเกส-สเปน โดยขณะทรงพระเยาว์ พระองค์ประทับในแคว้นโอแวร์ญ และทรงศึกษาในคณะการเดินเรือ

 เสกสมรส 
ฟิโลมินา เดอ ทรอนนอส สเตนฮาร์ต เข้าพิธีเสกสมรสกับ เจ้าชายจีนส์ ดยุกแห่งเวนมอนต์ พระโอรสใน เจ้าชายอ็องรี เคานต์แห่งปารีส และ ดัชเชสมาเรีย-เทเรซาแห่งเวือร์ทเทิมแบร์ค เมื่อวันที่ 19 มีนาคม พ.ศ. 2552 รับพระราชทานพระอิสริยยศ เฮอร์รอยัลไฮเนส  เจ้าหญิงฟิโลมินา ดัชเชสแห่งเวนมอนต์ พระชายา ต่อมา เมื่อพระบิดาของพระสวามีสิ้นพระชนม์ลง พระองค์จึงได้รับพระอิสริยยศเคียงคู่พระสวามีคือ เคาน์เตสแห่งปารีส มีพระบุตรดังนี้
เจ้าชายกัสตอน
เจ้าหญิงอันโทนีตา
เจ้าหญิงลูอีส มาร์เกอริต
เจ้าชายโจเซฟ
เจ้าหญิงเซซังท์

 บรรณานุกรม 
 
 อ้างอิง 
Orléanist
List of French monarchs
หมวดหมู่:บุคคลที่เกิดในปี พ.ศ. 2520
หมวดหมู่:เจ้าหญิงฝรั่งเศส
หมวดหมู่:ราชวงศ์ออร์เลอ็อง
หมวดหมู่:ราชวงศ์ฝรั่งเศส
# แบย์เตียเรียก
แบย์เตียเรียก ("ต้นพ็อปลาร์สูง") เป็นอนุสรณ์สถานและหอคอยในกรุงอัสตานา เมืองหลวงของประเทศคาซัคสถาน อนุสรณ์สถานแห่งนี้ถือเป็นสัญลักษณ์ของอัสตานาและของคาซัคสถานสมัยใหม่หลังได้รับเอกราชจากสหภาพโซเวียต

แบย์เตียเรียกตั้งอยู่บนถนนนูร์โฌล ได้รับการออกแบบให้สื่อถึงนิทานพื้นบ้านเรื่องหนึ่งว่าด้วย "แบย์เตียเรียก" ซึ่งเป็นต้นไม้แห่งชีวิตที่ตั้งอยู่ริมฝั่งแม่น้ำโลก กับ "ซัมรุก"  ซึ่งเป็นนกศักดิ์สิทธิ์แห่งความสุข ทุกปี ซัมรุกจะบินมาออกไข่ทองคำไว้ที่คาคบยอดไม้แบย์เตียเรียก ไข่ทองคำเป็นสัญลักษณ์ของดวงอาทิตย์ซึ่งให้ชีวิตและความหวัง อนุสรณ์สถานแห่งนี้แสดงไข่ดังกล่าวโดยใช้โครงสร้างทรงกลมหุ้มด้วยกระจก มีเส้นผ่านศูนย์กลาง 22 เมตร

ชั้นชมเมืองในโครงสร้างทรงกลมตั้งอยู่ที่ระดับความสูงจากพื้นดิน 97 เมตร สื่อถึง ค.ศ. 1997 ซึ่งเป็นปีที่อัสตานากลายเป็นเมืองหลวงแห่งใหม่ของประเทศ ภายในติดตั้งรอยพิมพ์มือขวาของนูร์ซุลตัน นาซาร์บายิฟ ประธานาธิบดีคนแรกของประเทศ นักท่องเที่ยวนิยมวางมือทาบลงบนรอยมือนี้แล้วอธิษฐาน
# ธนาคารแห่งประเทศแคนาดา
ธนาคารแห่งประเทศแคนาดา (,) เป็นรัฐวิสาหกิจและธนาคารกลางของประเทศแคนาดา ก่อตั้งขึ้นในปีค.ศ. 1934 รับผิดชอบด้วยนโยบายการเงินและการออกเงินตราของแคนาดาOECD. OECD Economic Surveys: Canada 2000. OECD Publishing; 30 August 2000. . p. 45–. เป็นนายธนาคารของธนาคารพาณิชย์ในแคนาดา รวมทั้งกำหนดมาตรฐาน พัฒนาความปลอดภัยธุรกรรมทางการเงินภายในแคนาดาFinancial Stability and Central Banks: A Global Perspective. Routledge; November 2002. . p. 41–.
# บาจิราว ขุนศึกยอดนักรบ
บาจิราว ขุนศึกยอดนักรบ  หรือชื่อเดิมว่า บาจิราว มหาเสนายอดนักรบ (ชื่อไทยก่อนออกอากาศ) เป็นละครโทรทัศน์อิงประวัติศาสตร์สัญชาติอินเดีย ภาษาฮินดี เริ่มออกอากาศวันแรกในวันที่ 23 มกราคม 2017 ออกอากาศทางช่อง Sony TV ซึ่งละครโทรทัศน์เรื่องนี้มีเค้าโครงเรื่องมาจากชีวประวัติของ เสนาบดีแห่งจักรวรรดิมราฐา บาจีราวที่ 1 ละครเรื่องนี้สร้างขึ้นโดย Sphere Origins ของ สัญชัย วัทวะ ออกแบบงานสร้างโดย นิลันจนา ปุรกยัสสฐะ ซึ่งจะออกอากาศในวันหยุด แต่ในไทย ละครเรื่องนี้ออกอากาศทางช่อง 8

เนื้อเรื่อง
ละครโทรทัศน์เรื่องนี้กล่าวถึงเรื่องราวความเป็นมาของบาจีที่ได้รับการสั่งสอนอย่างดีจากบิดามารดาจนกระทั่งได้เป็น เปชวา และเป็นนักรบที่มีความกล้าหาญกับการต่อต้านพวกมุคัลอย่างเปิดเผย ยิ่งไปกว่านั้น บาจียังสามารถแผ่ขยายดินแดนมราฐาออกจากเดิมนอกจากเรื่องราวความเก่งกล้าแล้ว ยังมีเรื่องราวของการแต่งงานกับนางกาสีภรรยาชาวฮินดู และความรักที่มีต่อนางมัสตานีภรรยาคนที่สองที่เป็นลูกครึ่งมุสลิมแต่นับว่าเป็นเรื่องน่าเสียดายยิ่งนักที่บาจีราวนักรบผู้เก่งกล้าผู้นี้ต้องเสียชีวิตลงด้วยอายุเพียง 40 ปีเท่านั้น

นักแสดง
นักแสดงหลัก
การัน สุชัค รับบท บาจีราวที่ 1 (ตอนโต)
รุทระ โซนิ รับบท บาจีราว (ตอนเด็ก)
อิชิตะ กังกุไล รับบท กาสีบาย (วัยโต)
 ทิปาลี ปอร์คาร์/ นิทันซี โกเอล รับบท กาสีบาย (วัยเด็ก)
มานิช วัทวะ รับบท บาลาจี วิศวนาถ
เมคฐา จักรบอร์ตี้ รับบท มัสตานี
 เสารภ กกเฮล รับบท ชิมาจี อัปปา
อนุชา สาเธ/ รเชษวรี ซัจเทพ รับบท รฐาบาย
ราหุล ซิงห์ รับบท เอารางเซป
ซาเมียร์ ธรรมาธิการี รับบท ชห์หาตรปติ ซาฮู
พาลาวี โจชิ รับบท ทาราบาย
รวินตรา มันกะนี รับบท พรหมเนนทรา สวามี
ยูริ สุริ รับบท ฉามาร์-อุดดิน ข่าน, อซิฟ จาห์ที่ 1
ทีปศิขา นาคปาล รับบท ซีนัท-อุนนิสซา
วิชาล เชษฐวา รับบท นาแซร์จัง
สัญชัย ภาตรา รับบท ทานาจี จันทาป
 อมิตร เบห์ล รับบท ศรีประตาว ปรานต์ ปารตินิธี
 ชีตาน หานสราช รับบท มูฮัมหมัด อัสสัม ชาฮ์
 นีฐา เศรษฐี รับบท สาวิตรีบาย โบเซล
 ปันกัจ แบร์รี กฤษณจี ทัตต์
 ไสเลศ ทาตาร์ รับบท มหาดิจ กฤษณะ โจชิ
 กบิล อาร์ยา รับบท จันทรเสน จาทัป
 ดอลลี โซฮี รับบท รุฮนา บาย
 ทิเนช เมห์ตา รับบท จากัต ราซ
 มาดัน โจชิ รับบท ราชาชาฮ์ตระสาร
 เอกรูป เบติ รับบท บิวไบ กฮอร์ปเด
 รุจชิราช ปาวาร์ รับบท มัลหาร์ ราว ฮอลคาร์ (วัยเด็ก)
 นิธิน ประพัต รับบท ชห์หาตรปติ ซาฮู (วัยเด็ก)
สุมิตร กุล รับบท มูฮัมหมัด กัม ภักก์ส
เซยต อมัน เมียน ชาร์มา รับบท ไบลู พัตค์
 ประวิชท์ มิชหรา รับบท ศิวาจีที่ 2 (ตอนเด็ก)
 วิษณุ ชาร์มา รับบท บัพพาจี ราว เกตการ์

นักแสดงรับเชิญ
 อทิตยา เรทิช รับบท ศิวาจี
สิทธัตถ์ นิกัม รับบท ศิวาจี (วัยเด็ก)
 อิชาน บานุชาลี รับบท วิเชษฎ์
 ปาวัน โชปรา รับบท รชาราม ชห์หาตราปติ
 โรมา บาลี รับบท รจัสบาย
# แอนเดรีย เจริไมอาห์
แอนเดรีย เจริไมอาห์ (เกิดวันที่ 21 ธันวาคม ค.ศ. 1984) คือนักแสดง นักร้อง นักแต่งเพลง นักพากย์ และนักเต้นชาวอินเดีย เธอมักจะมีผลงานในภาพยนตร์อินเดียในภาษาทมิฬและภาษามลยาฬัม ซึ่งเธอจะได้ร่วมร้องเพลงประกอบภาพยนตร์เรื่องนั้น ๆ ด้วย
# บารังเกราแห่งบาร์เซโลนา
บารังเกรา  หรือ เบเรงเกลา (ค.ศ. 1116 – กุมภาพันธ์ ค.ศ. 1149) เป็นพระราชินีคู่สมรสแห่งเลออนจากการอภิเษกสมรสกับพระเจ้าอัลฟอนโซที่ 7 แห่งเลออนและจักรพรรดิแห่งสเปน ทรงเป็นบุตรสาวของราโมน บารังเกที่ 3 เคานต์แห่งบาร์เซโลนากับดุสแห่งพรอว็องส์ และเป็นน้องสาวของราโมน บารังเกที่ 4 เคานต์แห่งบาร์เซโลนา พระองค์เป็นพระมารดาของพระเจ้าเฟร์นันโดที่ 2 แห่งเลออนกับพระเจ้าซันโชที่ 3 แห่งกัสติยา

 พระราชประวัติ 
thumb|จัตุรัสเก่าที่เมืองซัลดัญญา มีการต่อสู้วัวกระทิงเกิดขึ้นครั้งแรกตามเอกสารในปี ค.ศ. 1128 ในช่วงพิธีหมั้นหมายของพระราชินีบารังเกรา
บารังเกราอภิเษกสมรสที่ซัลดัญญาในเดือนพฤศจิกายน ค.ศ. 1128 กับพระเจ้าอัลฟอนโซที่ 8 แห่งเลออน พระโอรสและทายาทของพระราชินีอูร์รากาที่ 1 แห่งเลออน มีจัดการต่อสู้วัวกระทิงเพื่อฉลองพิธีอันยิ่งใหญ่ที่จัตุรัสเก่าในเมืองดังกล่าว นับเป็นการต่อสู้วัวกระทิงครั้งแรกที่ปรากฏในประวัติศาสตร์สเปน

ในช่วงที่บารังเกรามีชีวิตอยู่ได้มีกลุ่มทางการเมืองใหม่พัฒนาตนเองขึ้นมาในทางตะวันออกเฉียงเหนือของคาบสมุทร นั่นคือการแยกตัวออกมาจากเลออนของโปรตุเกส ซึ่งทำให้กลุ่มราชอาณาจักรคริสเตียนมีความสมดุลมากขึ้น ราโมน บารังเกที่ 4 เคานต์แห่งบาร์เซโลนาและเจ้าชายแห่งอารากอน พี่ชายของพระองค์สามารถปลดแอกตนเองจากอำนาจของพระเจ้าอัลฟอนโซที่ 7 โดยมีบารังเกราผู้เป็นน้องสาวคอยให้ความช่วยเหลือ อินฟันตาด็อลซาแห่งอารากอน บุตรสาวของราโมน บารังเกที่ 4 หลานอาของบารังเกรา ต่อมาอภิเษกสมรสกับพระเจ้าซังชูที่ 1 แห่งโปรตุเกส

พระราชินีบารังเกราสิ้นพระชนม์ในเดือนกุมภาพันธ์ ค.ศ. 1149Arco y Garay, 1990 , p. 203 หลังสิ้นพระชนม์ ร่างของพระองค์ถูกนำไปที่กาลิเซียเพื่อทำการฝังในอาสนวิหารซานเตียโกเดกอมโปสเตลา หลุมฝังศพที่มีร่างที่เหลืออยู่ของพระราชินีบารังเกราตั้งอยู่ในโบสถ์น้อยของอาสนวิหารซานเตียโกเดกอมโปสเตลาVila Jato y Díaz, 2000 , p. 56

 การอภิเษกสมรสและทายาท 
พระองค์มีพระโอรสธิดาจากการอภิเษกสมรสกับพระเจ้าอัลฟอนโซที่ 7 แห่งเลออน ดังนี้

 พระเจ้าซันโชที่ 3 แห่งกัสติยา (ค.ศ. 1134–1158) สืบทอดบัลลังก์กัสติยาต่อจากพระบิดา ร่างของพระองค์ถูกฝังอยู่ในอาสนวิหารโตเลโด
 ราโมนแห่งกัสติยา (ค.ศ. 1136–?) ไม่ทราบวันสิ้นพระชนม์
 ซันชาแห่งกัสติยา (ค.ศ. 1137–1179) อภิเษกสมรสกับพระเจ้าซันโชที่ 6 แห่งนาวาร์ ร่างของพระองค์ถูกฝังเคียงข้างพระสวามีในอาสนวิหารปัมโปลนา
 พระเจ้าเฟร์นันโดที่ 2 แห่งเลออน (ค.ศ. 1137–1188) สืบทอดตำแหน่งกษัตริย์แห่งเลออนต่อจากพระบิดา ร่างของพระองค์ถูกฝังอยู่ในอาสนวิหารซานเตียโกเดกอมโปสเตลา
 กอนส์ตันซาแห่งกัสติยา (ค.ศ. 1136–1160) อภิเษกสมรสในปี ค.ศ. 1154 กับพระเจ้าหลุยส์ที่ 7 แห่งฝรั่งเศส ร่างของพระองค์ถูกฝังอยู่ในมหาวิหารแซ็ง-เดอนี
 การ์ซิอาแห่งกัสติยา (ค.ศ. 1142–1146) ถูกฝังอยู่ในอารามซานซัลบาดอร์เดออญญา
 อัลฟอนโซแห่งกัสติยา (ค.ศ. 1144/1146–1149) ฝังอยู่ในอารามซานเกลเมนเตเดโตเลโด
# กงชาน
กง ชาน-ชิค (, เกิด 14 สิงหาคม 1993) เป็นที่รู้จักกันดีในชื่อ กงชาน เป็นนักร้องและนักแสดงชาวเกาหลีใต้ และเป็นสมาชิกของกลุ่มบอยแบนด์ชาวเกาหลีใต้บีวันเอโฟร์

 อาชีพ 
 ก่อนเปิดตัว 

 บีวันเอโฟร์ 

 อะซองฟอร์ยู 
ในปี 2015 กงชานเป็นหนึ่งในพีธีกรคนใหม่ ในซีซันที่สี่ในรายการอะซองฟอร์ยูของเคบีเอส และปรากฏตัวพร้อมกับพีธีกรอีกสองคน คือ แอมเบอร์ วงเอฟ(เอกซ์) และคังอิน

 ไอนีดโรมานซ์ 

 ผลงานเพลง 

 ผลงานการแสดง 
 ละคร 
 ปี ชื่อ บทบาท หมายเหตุ2015Delicious LovePark Sung-junLead roleWeb-drama2019Travel Through Romance Season 1.5Heo JoonWeb-dramaTo My NameYoo Jae HaLead role
Web-drama2020Lonely Enough To LoveJung HoonMain Role2020Mr. BossHyun JoonLead Role
Movie

 วิดีโอเกม 
 ปี ชื่อ บทบาท หมายเหตุ 2017 I Need Romance Eun Se-hyun ตัวละครหลักเกมจำลองการออกเดทออนไลน์เสมือนจริง

 รายการวาไรตี 
 ปี ชื่อ เครือข่าย หมายเหตุ 2015  Global Request Show: A Song For You 4  เคบีเอสเวิลด์   พิธีกร 2018 Begin A Game เอ็มบีซี พิธีกร2019 Beauty Room JTBC4 พิธีกร Wanna Play? GG  Channel A พิธีกร (ตอน 7-ปัจจุบัน)
# แคว้นบานาดีร์
บานาดีร์ เป็นแคว้นของโซมาเลีย ตั้งอยู่ริมมหาสมุทรอินเดีย  และเป็นเขตการปกครองที่เล็กที่สุดของโซมาเลีย มีพื้นที่เพียง 370 ตารางกิโลเมตร  มีประชากรประมาณสองล้านคน มีโมกาดิชูเป็นเมืองเอกของแคว้น
# แคว้นบาคอล
บาคอล (,) เป็นแคว้นของโซมาเลีย มีเมืองเอกคือ Xuddur  เผ่าที่ใหญ่ที่สุดในบากอลคือ Rahanwey  พื้นที่นี้ตั้งอยู่บนชายแดนกับประเทศเอธิโอเปีย และครอบคลุม 26 เขต  962 ตารางกิโลเมตร  ในปี 2551 มีจำนวนประชากรประมาณ 351,000 คน  World Gazetteer 2008
# มิชารี รอชิด อัลอะฟาซี
มิชารี บิน รอชิด อัลอะฟาซี (เกิดที่ประเทศคูเวต) เป็นหนึ่งในบุคคลที่จำอัลกุรอาน พร้อมกับเป็นทั้งอิหม่าม, นักเทศน์, กอรี และนักร้องนาชีด เขาศึกษาที่มหาวิทยาลัยอิสลามมะดีนะฮ์ วิทยาลัยอัลกุรอาน ชำนาญกิรออะฮ์ 10 แบบ และตัฟซีร

รางวัลและการยอมรับ
ในวันที่ 25 ตุลาคม ค.ศ.2008 เขาเป็นชาวอาหรับคนแรกที่ได้รับรางวัลออสการ์แนวสร้างสรรค์ในประเทศอียิปต์ ที่สนับสนุนโดยสันนิบาตอาหรับ Kuna และเคยถูกโหวตให้เป็นนักอ่านกุรอานที่ดีที่สุดในปีค.ศ.2012

ดูเพิ่ม
 มิชารี อัลอะรอดะฮ์
# แคว้นบาย
บาย (,) เป็นแคว้นของโซมาเลีย มีเมืองเอกคือ Baidoa เผ่าที่ใหญ่ที่สุดในบายคือ rahanwein และ Hawiyeen  มีพื้นที่ 35,156 ตารางกิโลเมตร  ในปี 2551 ประมาณว่ามีประชากรมากกว่าหนึ่งล้านคน World Gazetteer 2008  

 แหล่งที่มา 

บาย
# แคว้นกัลกูดูด
กัลกูดูด (,) เป็นแคว้นของโซมาเลีย ซึ่งมีเมืองหลักคือ Dusmareb  Galgudud มีสมาชิกส่วนใหญ่เป็นเผ่า Hawiye และ Darod  พื้นที่ครอบคลุมตั้งแต่ชายแดนเอธิโอเปีย ไปจนถึงมหาสมุทรอินเดียและครอบคลุมพื้นที่ 46,126 ตารางกิโลเมตร  ในปี 2008 ประชากรคาดว่าจะอยู่ที่ประมาณ 604,000 คน World Gazetteer 2008
# แคว้นฮีราน
ฮีราน (,) คือภูมิภาคของโซมาเลีย มีเมืองหลวงคือ Beledweyne  เผ่าที่ใหญ่ที่สุดในฮีรานคือ hawiye แต่ผู้อยู่อาศัยก็มีที่เป็นของ Rahanwey และ Darod  มีพื้นที่ 31,510 ตารางกิโลเมตร  ในปี 2008 ประชากรประมาณว่ามีมากกว่า 517,000 คน  World Gazetteer 2008 

Aden Abdullah Osman Daar ประธานาธิบดีคนแรกของโซมาเลียเกิดที่ฮีราน
# แคว้นจุบบาดาเดเฮ
จุบบาดาเดเฮ  เป็นแคว้นของโซมาเลีย มีเมืองหลักคือ Bu'aale ตั้งชื่อตามแม่น้ำจุบบาที่ไหลผ่านพื้นที่  ในปี 2006 พื้นที่นี้ประสบอุทกภัย หน่วยวิเคราะห์ความมั่นคงด้านอาหารโซมาเลีย   

มีพื้นที่ 9,836 ตารางกิโลเมตร เป็นพื้นที่เพาะปลูกที่ดีที่สุดในโซมาเลียเพราะมีความชื้นและสารอาหารเพียงพอในหุบเขาจุบบา  ในปี 2008 ประชากรประมาณว่าประมาณ 349,000 คน World Gazetteer 2008
# แคว้นเกดอ
เกดอ  เป็นแคว้นของโซมาเลีย ซึ่งมีเมืองหลักคือ Garbahaarrey  พื้นที่ตั้งอยู่ในส่วนตะวันตกเฉียงใต้ของประเทศในชายแดนที่ติดกับเคนยาและเอธิโอเปีย  มีพื้นที่ 60,389 ตารางกิโลเมตร  ในปี 2008 ประชากรว่าจะอยู่ที่ประมาณ 555,000 คน World Gazetteer 2008  

ในปี 2550 มีผู้ลี้ภัยหลายพันคนในพื้นที่ซึ่งค่ายผู้ลี้ภัยสร้างขึ้นใกล้กับชายแดนเคนยา คริสตจักรให้ความช่วยเหลือ   บริเวณนั้นมีปัญหาความอดอยาก  เนื่องจากความไม่สงบจึงเป็นเรื่องยากที่จะได้รับความช่วยเหลือด้านอาหารเมื่อเคนยาสั่งห้ามการขนส่งทางบกข้ามชายแดน  บีบีซี
# แคว้นจุบบาดาฮอเซ
จุบบาดาฮอเซ  เป็นแคว้นของโซมาเลีย ซึ่งมีเมืองหลักคือ Kismayo ซึ่งเป็นเมืองใหญ่อันดับสามของโซมาเลีย 

จุบบาดาฮอเซตั้งอยู่ในมุมตะวันตกเฉียงใต้ของประเทศบนชายแดนกับประเทศเคนยา พื้นที่คือ 42,876 ตารางกิโลเมตร  ในปี 2008 ประชากรว่าจะอยู่ที่ประมาณ 643,000 คน World Gazetteer 2008  

 แหล่งที่มา
# แคว้นชาเบลลาฮาฮอเซ
ชาเบลลาฮาฮอเซ (GeoNames Search,) เป็นแคว้นของโซมาเลีย ซึ่งมีเมืองหลวงคือ Merka  พื้นที่ตั้งอยู่บนชายฝั่งของมหาสมุทรอินเดีย ทางตอนเหนือของโมกาดิชู และครอบคลุมพื้นที่ 22,663 ตารางกิโลเมตร  มันถูกตั้งชื่อตามแม่น้ำ ชาเบลลาฮา ("ชาเบล")  ในปี 2008 ประชากรว่าจะประมาณ 1,400,000 คน  World Gazetteer 2008   เผ่าที่สำคัญที่สุดคือ Hawiye และ Dir 
left|thumb|250x250px| เรือในท่า Merka
# การเปรียบเทียบยศทหารแอฟริกาใต้ในยุคการถือผิว
ตารางนี้แสดงการเปรียบเทียบยศทหารแอฟริกาใต้ ในยุคการถือผิว

ตารางนี้รวมเครื่องหมายยศทหารของบันตูสถานที่เป็นเอกราชในนาม แอฟริกาใต้ยุคถือผิว และแอฟริกาตะวันตกเฉียงใต้ รัฐเหล่านี้อยู่ภายใต้การปกครองของระบอบถือผิวแห่งแอฟริกาใต้ โดยกองกำลังป้องกันของบันตูสถานประกอบด้วยหน่วยที่แยกเป็นอิสระจาก SADF แต่ได้รับเลือกและฝึกฝนโดย SADF และได้แต่งตั้งอดีตนายทหารแอฟริกาใต้และโรดีเซียให้ดำรงตำแหน่งระดับสูงภายในกองกำลังป้องกันประเทศ กองกำลังดินแดนแอฟริกาตะวันตกเฉียงใต้เป็นหน่วยเสริมของ SADF และจัดตั้งกองกำลังติดอาวุธของแอฟริกาตะวันตกเฉียงใต้ตั้งแต่ ค.ศ. 1977 ถึง 1989

กองทัพ
 สัญญาบัตร 

ชั้นประทวน

กองทัพอากาศ 
 สัญญาบัตร 

 ชั้นประทวน
# แคว้นชาเบลลาฮาเดเฮ
ชาเบลลาฮาเดเฮ (GeoNames Search,) เป็นแคว้นของโซมาเลีย ซึ่งมีเมืองหลวงคือ Jawhar  พื้นที่ตั้งอยู่บนชายฝั่งของมหาสมุทรอินเดียทางตอนเหนือของโมกาดิชูและครอบคลุมพื้นที่ 22,663 ตารางกิโลเมตร  ตั้งชื่อตามแม่น้ำชาเบลเล  ในปี 2551 จำนวนประชากรประมาณ 863,000 คน World Gazetteer 2008   เผ่าที่สำคัญที่สุดคือ Hawiye 

บริเวณนี้เคยเป็นที่รู้จักในนาม ขนมปังแห่งโซมาเลีย แต่ทุกวันนี้เป็นสถานที่ที่มีความอดอยาก  สหประชาชาติส่งมอบอาหารแก่ประชากรมากกว่า 1.2 ล้านคนในแคว้นนี้  ข่าว IRISN
# โกอากาจะฮ์
thumb|right|รูปปั้นสตรีถือหม้อน้ำ

โกอากาจะฮ์ ("ถ้ำช้าง") หรือ ปูราโกอากาจะฮ์  เป็นปูรา (โบสถ์พราหมณ์แบบบาหลี) และโบราณสถานใกล้เมืองอูบุด บนเกาะบาหลี ประเทศอินโดนีเซีย สันนิษฐานว่าสร้างขึ้นราวคริสต์ศตวรรษที่ 9 เพื่อเป็นศาสนสถานDavison, J. et al. (2003)

เทวาลัยแห่งนี้โดดเด่นจากรูปสลักหินที่มีใบหน้าถมึงทึง สันนิษฐานว่าสร้างเป็นโบมา ผู้ขับไล่สิ่งชั่วร้ายในคติบาหลี ครั้งหนึ่งเชื่อกันว่ารูปสลักหินหลักนั้นเป็นรูปช้าง จึงเป็นที่มาของชื่อเล่นว่า ปูราถ้ำช้าง แต่บางกลุ่มเชื่อว่าเทวาลัยนี้ตั้งชื่อตามรูปสลักพระพิฆเนศ ซึ่งตั้งอยู่ภายใน เทวาลัยแห่งนี้ได้รับการกล่าวถึงใน Nagarakretagama หรือ Desawarnana ซึ่งเป็นกวีนิพนธ์ของชวาที่แต่งขึ้นในปี ค.ศ. 1365 ภายในเทวาลัยมีสิ่งก่อสร้างลักษณะคล้ายโรงอาบน้ำ ได้รับการขุดค้นในคริสต์ทศวรรษ 1950Pringle, R. (2004) p 61 เพื่อที่จะไปถึงทางเข้าถ้ำ จำเป็นต้องเดินลงบันไดหลายขั้น ไม่มีทางเข้าสำหรับบุคคลทุพพลภาพ ภายในเทวาลัยมีขนาดเล็กและอบอวลไปด้วยควันขาวจากธูป สถานที่แห่งนี้ไม่อนุญาตให้สตรีสวมกางเกงขาสั้นเข้าไป แต่ทางเทวาลัยมีผ้าโสร่งให้ยืม เทวาลัยนี้ยังมีรูปปั้นสตรี 7 รูป (หนึ่งในนั้นถูกแผ่นดินไหวทำลายไปแล้ว) กำลังถือหม้อน้ำเทน้ำลงตรงกลางบ่อ สื่อถึงแม่น้ำศักดิ์สิทธิ์ 7 สายในชมพูทวีปตามฤคเวท คือ แม่น้ำคงคา แม่น้ำสรัสวดี แม่น้ำยมุนา แม่น้ำโคทาวรี แม่น้ำสินธุ แม่น้ำกาเวรี และแม่น้ำนรรมทา

ปัจจุบันเทวาลัยแห่งนี้ได้รับการขึ้นบัญชีรายชื่อเบื้องต้น (tentative list) เพื่อพิจารณาเป็นแหล่งมรดกโลกในอนาคต
# ตานะฮ์ลต
ตานะฮ์ลต  เป็นหินลักษณะคล้ายเกาะที่เกิดจากการก่อตัวของหินที่ยื่นออกจากเกาะบาหลี ประเทศอินโดนีเซีย บนเกาะตานะฮ์ลตเป็นที่ตั้งของปูรา (โบสถ์พราหมณ์แบบบาหลี) ที่สำคัญของชาวบาหลี เรียกว่า ปูราตานะฮ์ลต  ซึ่งในปัจจุบันเป็นสถานที่ท่องเที่ยวสำคัญของเกาะบาหลีSouth-East Asia on a shoestring. Lonely Planet South-East Asia: On a Shoestring. Lonely Planet Edition 7. Lonely Planet Publications, 1992. , . 922. pp257
thumb|ปูราบาตูโบ-ลง โบสถ์พราหมณ์อีกแห่งในบริเวณตานะฮ์ลต
คำว่า ตานะฮ์ลต (Tanah Lot) แปลว่า "ผืนดิน (ที่อยู่ใน) ทะเล"Philip Hirsch, Carol Warren. The politics of environment in Southeast Asia: resources and resistance. Publisher Routledge, 1998 . 325 pages. pp 242-244 หินตานะฮ์ลตเกิดจากการกัดเซาะด้วยน้ำทะเลเป็นเวลาหลายปี จึงมีลักษณะคล้ายเกาะในทะเล ห่างไปไม่ไกลเป็นที่ตั้งของปูราบาตูโบ-ลง (Pura Batu Bolong) ซึ่งตั้งอยู่บนหินที่ถูกกัดเซาะเป็นเหมือนโค้งสะพาน

เชื่อกันว่าปูราตานะฮ์ลตสร้างขึ้นในคริสต์ศตวรรษที่ 16 โดยดัง ฮียัง นีราร์ทา (Dang Hyang Nirartha) หลังท่านได้เดินทางผ่านมาเห็นกับตานะฮ์ลต ท่านได้ตัดสินใจมาอยู่อาศัยและพักผ่อนที่นี่ และได้ชักชวนกับชาวประมงในพื้นที่สร้างศาลเจ้าเพื่อบูชาเทพแห่งท้องทะเลของบาหลีขึ้นมาSouth-East Asia on a shoestring. Lonely Planet South-East Asia: On a Shoestring. Lonely Planet Edition 7. Lonely Planet Publications, 1992. , . 922. pp257 เทพประจำตานะฮ์ลตคือ เดวาบารูนา (Dewa Baruna; เทวพรุณ) หรือ บาตาราเซอการา (Bhatara Segara; ภารัตสาคร) เทพแห่งทะเลหรือวิญญาณแห่งทะเล ส่วนนีราร์ทาผู้ก่อสร้างปูราก็ได้รับการบูชาที่นี่เช่นกัน

ปัจจุบัน ปูราตานะฮ์ลตเป็นหนึ่งในปูราเจ็ดแห่งกลางทะเลของบาหลี บริเวณที่ฐานของเกาะเต็มไปด้วยงูทะเลพิษ ซึ่งเชื่อกันว่าเป็นทวารบาลของปูรา อันเป็นลูกหลานของงูยักษ์ที่เกิดมาจากเซอเล็นดัง (สายสะพายแบบพื้นเมืองอินโดนีเซีย) ของนีราร์ทาเมื่อครั้งท่านสร้างปูราแห่งนี้

ราวปี ค.ศ. 1980 หน้าผาของปูราเริ่มทลายลงมาบางส่วน และเกาะเริ่มเกิดการทรุดตัวอย่างหนักPringle, p 192-194 รัฐบาลญี่ปุ่นในขณะนั้นจึงได้ให้รัฐบาลอินโดนีเซียกู้ยืมเงินจำนวน 800 พันล้านรูปียะฮ์ (ประมาณ 130 ล้านดอลลาร์สหรัฐ1980 exchange rate of US $1 to Rp 6000 from Gordon De Brouwer, Masahiro Kawai. Indonesian Rupiah in Exchange rate regimes in East Asia Vol 51. Publisher: Routledge, 2004. 
, . 466 pages หรือ 4 พันล้านบาทไทย)ใช้อัตราแลกเปลี่ยน 1 ดอลลาร์สหรัฐ = 30 บาทไทย ในปัจจุบัน กว่าหนึ่งในสามของเกาะตานะฮ์ลตสร้างขึ้นด้วยหินสังเคราะห์ที่ตกแต่งจนเหมือนและกลมกลืนไปกับหินธรรมชาติ
# มารีคีนา
Marikina เป็นเมืองในเขตเมโทรมะนิลาของประเทศฟิลิปปินส์  เมืองนี้มีพื้นที่ 21.5 กม.² มีประชากร 424,150 คน (2010) และความหนาแน่นของประชากร 19,728 คน/กม.²  มาริกินาเป็นหนึ่งในพื้นที่อุตสาหกรรมที่มีการพัฒนามากที่สุดของเมโทรมะนิลา โดยเฉพาะอุตสาหกรรมรองเท้า  มาริกินาเป็นหนึ่งในเมืองที่ร่ำรวยที่สุดในฟิลิปปินส์   เมืองนี้แบ่งออกเป็น 16 พื้นที่ (บารังไกย์)
# กำยาน
กำยาน อาจหมายถึง วัตถุหอมและพืชที่เป็นต้นกำเนิดดังต่อไปนี้

 กำยาน (พืช) หมายถึงพืชหลายชนิดในสกุล Styrax พบได้ในเอเชียตะวันออกและเอเชียตะวันออกเฉียงใต้
 กำยาน (เบนโซอินเรซิน) ผลิตภัณฑ์จากต้นกำยานในสกุลข้างต้น
 กำยาน (แฟรงคินเซนส์) วัตถุหอมชนิดหนึ่งได้มาจากพืชหลายชนิดในสกุล Boswellia
 Storax balsam
 กล้วยพันธุ์หนึ่งมีกลิ่นหอม เรียกว่า "กล้วยกำยาน"